Калi з прафесiйным спортам было скончана, малады чалавек часцяком задаваў сабе пытаннi: “Што рабiць далей? Чым займацца?”. З працаўладкаваннем дапамог выпадак. Пётр пазнаёмiўся з людзьмi, якiя займалiся пасажырскiмi перавозкамi. Некаторы час Крышчык быў кiроўцам маршрутнага таксi. Маршрутка экс-баскетбалiста была самай “свядомай” машынай у беларускай сталiцы. Тут заўжды гучала сапраўдная беларуская музыка — песнi Змiцера Бартосiка, кампазiцыi “Святога вечара”, а таксама песнi са знакамiтага “Народнага альбома”.